Anmodning fra anklagemyndigheden om, at sigtede skal mentalundersøges under indlæggelse
Ret: Retten i Odense (1. instans)
Faggruppe: Straffesag — Sag under efterforskning
Sagsemner: Efterforskning og straffeproces;

/

RETTEN I ODENSE - 5.afdeling

Udskrift af retsbogen

Den 19. juni 2012 kl. 14.30 blev retten sat på domhuset af Dommer.

Retsmødet var offentligt.

Rettens nr. SS 5-3869/2012
Politiets nr. 2300-70311-00058-11

Anklagemyndigheden
mod
Sigtede
CPR nr.

Det tidligere fremlagte var til stede.

Advokaturchef Anklager var mødt for anklagemyndigheden.

Advokat Mogens Juhl var mødt som beskikket forsvarer.

Sigtede var ikke mødt og havde ikke givet retten meddelelse om en gyldig
grund til at udeblive.

Retten bemærkede, at indkaldelse til retsmødet blev forkyndt for Sigtede den
10. juni 2012. Det er i indkaldelsen anført, at der i retsmø-det skal træffes
afgørelse om, hvorvidt der skal ske mentalundersøgelse un-der indlæggelse.
Det er i indkaldelsen tilkendegivet overfor Sigtede, at retten i tilfælde af hendes
udeblivelse uden oplysning om en gyldig fraværsgrund kan behandle og afgøre
spørgsmålet om mentalundersøgelse uden, at hun får lejlighed til at udtale sig.

Forsvareren oplyste, at han efter retsmødet den 30. maj 2012 har aflagt be-søg
hos Sigtede på institutionen Tornbjerggård. Det lykke-des imidlertid ikke at få
Sigtede i tale, idet hun lukkede dø-ren til sit værelse og på den måde
tilkendegav, at hun ikke ønskede kontak-ten.

Anklageren redegjorde for sagen og anmodede retten om at træffe afgørelse om
mentalundersøgelse, jf. retsplejelovens § 809, stk. 2, jf. stk. 1, og om ind-
hentelse af personlige oplysninger, jf. § 810.

Anklageren oplyste, at Sigtede er mistænkt for to tilfælde af overtrædelse af
straffelovens § 119, stk. 1, og henviste til udtalelse af 8. feb-ruar 2012 fra
Psykiatrien i Region Syddanmark, udtalelse af 13. januar 2012

Std 75256



/

side 2

fra Tornbjerggård og udtalelse af 15. februar 2012 fra Kriminalforsorgen.

Forsvareren protesterede mod anmodningen om mentalundersøgelse under
indlæggelse, og protesterede særligt mod, at der træffes afgørelse herom uden
Sigtedes tilstedeværelse. Han anførte, at anklagemyn-dighedens anmodning om
mentalundersøgelse under indlæggelse minder om en anmodning om
varetægtsfængsling, der kræver den sigtedes tilstedeværel-se i retsmødet.
Sagen bør derfor udsættes med henblik på, at Sigtede bringes til stede og får
lejlighed til at udtale sig.

Retten afsagde

Kendelse

Sigtede er undergivet en dom til ambulant psykiatrisk be-handling og har
ophold på Tornbjerggård, som er et botilbud for sindsliden-de. Hun har
modtaget indkaldelse til retsmødet og er gjort bekendt med rets-mødets formål
og med konsekvenserne af udeblivelse. Der er ikke grund til at antage, at hun
vil møde frivilligt, hvis sagen udsættes med ny indkaldelse, der giver mulighed
for anholdelse med henblik på fremstilling i retten. Anhol-delse vil i sig selv
være et alvorligt indgreb og bør ikke foretages i denne sag. Det er derfor
forsvarligt at behandle sagen uden Sigtedes personlige tilstedeværelse.

Der er efter sagens oplysninger begrundet mistanke om, at Sigtede har udøvet
vold mod og fremsat trusler overfor plejepersonalet og dermed overtrådt
straffelovens § 119, stk. 1.

Det er beskrevet, at Sigtedes tilstand over tid er blevet tilta-gende dårligere.
Mentalundersøgelse ønskes gennemført til vurdering af, om der ved en
eventuel dom er behov for mere indgribende foranstaltninger end den aktuelle.
Dette må anses for at være af betydning for sagens afgørelse, li-gesom det efter
beskrivelserne af Sigtedes tilstand må anses for påkrævet, at
mentalundersøgelsen foretages under indlæggelse. Betingel-serne i
retsplejelovens § 809, stk. 2, jf. stk. 1, er derfor opfyldt.

Da Sigtede ikke er varetægtsfængslet, bestemmes det, at sa-gen skal forelæges
retten på ny, såfremt den for mentalundersøgelsen fornød-ne indlæggelse
udstrækkes ud over 4 uger.

Det må endvidere anses for at være af væsentlig betydning for sagens afgø-
relse, at der gives mulighed for at tilvejebringe oplysninger om Sigtedes
personlige forhold ved henvendelse til hendes pårørende eller andre
privatpersoner, jf. retsplejelovens § 810. Anmodningen herom tages derfor til
følge.

Thi bestemmes:



/

side 3

Sigtede skal underkastes mentalundersøgelse under indlæg-gelse på psykiatrisk
hospital.

Sagen skal forelæges retten på ny, såfremt indlæggelsen udstrækkes ud over 4
uger.

Der kan til brug for sagen tilvejebringes oplysninger om Sigtedes personlige
forhold ved henvendelse til hendes pårørende eller andre privatpersoner.

Forsvareren tog forbehold om at kære kendelsen.

Retten fastsatte salær på 4.200 kr. med tillæg af moms til den beskikkede
forsvarer, advokat Mogens Juhl. Salæret betales foreløbigt af statskassen.

Sagen sluttet.

Retten hævet kl. 15.00.

Dommer



/